
ANRE a sancționat societatea Distribuție Energie Electrică România S.A. pentru nerespectarea prevederilor legale privind racordarea prosumatorilor la rețelele de energie electrică


ANRE a finalizat o acțiune de control desfășurată la societatea Distribuție Energie Electrică România S.A. (în zona de competență a fostei Societăți de Distribuție a Energiei Electrice Transilvania Nord) în cadrul căreia s-a verificat respectarea prevederilor legale privind racordarea prosumatorilor la rețelele de energie electrică.
În urma verificărilor efectuate, s-a constatat că operatorul de distribuție: 
· a stabilit incorect soluții de racordare generând, astfel, costuri suplimentare pentru prosumatori;
· a furnizat prosumatorilor, prin intermediul paginii de internet, informații incomplete privind documentația necesară racordării la rețeaua de energie electrică;
· a completat incorect conținutul Avizelor Tehnice de Racordare (ATR) și al Certificatelor de Racordare (CR).

Pentru faptele săvârșite, societatea Distribuție Energie Electrică România S.A. a fost sancționată cu amendă contravențională în valoare de 155.000 lei, dispunându-se, totodată, măsuri și termene de conformare în vederea remedierii situațiilor neconforme constatate.

